
[bookmark: _Toc447296203]Formanden byder velkommen til en ny sæson:
Foråret er over os, det røde grus på vores hyggelige tennisbaner lokker og kalder på alle medlemmer. Kom og brug banerne, det er vel det vi tennisspillere har ventet på, siden vi satte de røde sko i skabet, og efterår og vinter tog over. Nu skal vi igen i gang, åbne et rør nye bolde og så komme i gang med at spille tennis. Komme ud og hilse på andre spillere – det er også socialt at spille tennis i Snekkersten Tennis. Så tiden kan ikke gå hurtigt nok, til vi når den 24. april, hvor vi åbner banerne for sæsonen 2016. Det sker ved standerhejsning og åbningsturnering fra kl 12.00.
Bestyrelsen håber, at se rigtig mange af jer. Inviter gerne familie og venner, naboer eller kolleger til tennis, der er plads til mange flere medlemmer i klubben.
Jeg håber, at medlemmer bakker op omkring klubben, både med at passe på vores anlæg, men også støtte op omkring de arrangementer, der bliver afholdt i klubben hen over sæsonen. Vi er først og fremmest en klub, hvor der er plads til alle og hvor det sociale ved tennisspillet vægter meget højt. Bestyrelsen og jeg er klar til en ny sæson og forhåbentlig god sæson 2016 med rigtig meget tennis og mange hyggelige timer på banerne på Agnetevej 2.
Vi ses til standerhejsning og åbningsturnering for alle den 24. april kl. 12.00, men først på arbejdsdagen d. 9. April, hvor anlægget gøres klar til sæsonen.
(Se mere om ovenstående arrangementer nedenfor).



[bookmark: _Toc447296204]Kontingent – Opkrævning udsendes:
Jeres Kasserer udsender i første uge af april opkrævning på kontingent for sæsonen.
Vi kan afsløre, at kontingent satsen vil være uændret i forhold til sidste år, så der er ingen undskyldninger for ikke at fortsætte med tennisspillet i endnu en sæson.
Skulle der imidlertid være nogen, som allerede nu ved, at der ikke skal spilles tennis i år, så giv jeres kasserer besked på kasserer@snekkerstentennis.dk så bliver I sat på pause eller slettet helt.
Skulle man få tilsendt en forkert opkrævning eller man evt. ønsker at overgå til familiekontingent eller omvendt, så giv besked på kasserer@snekkerstentennis.dk, så modtager man en ny regning på mail.

[bookmark: _Toc447296205]Standerhejsning med åbningsturnering:
Klubbens Standerhejsning foregår d. 24 april med start kl. 12.00, hvor jeres bestyrelse er klar til at byde medlemmerne klar til en ny sæson.
Programmet er som følger:
12.15 – 12.30
Formandens tale og præsentation af bestyrelsen, hvorefter vi lader flaget gå til tops.
12.30 -13.00 
Ole og Claus fortæller om det kommende års aktiviteter med turneringer og arrangementer.
Jakob uddeler præmier og pokaler til Klubmestrene 2015.
Kim uddeler præmier til vinderne af Snekkersten Sommer Tour 2015.
Stig overrækker præmie og pokal til Årets junior.
13.00 – 13.50
Der serveres grillpølser/brød samt øl og sodavand, og der er som altid mulighed for, til gode priser, at få købt ketchere, sko, tøj m.m. fra Proshoppen, og endvidere vil klubbens sponsor Sweet Image, og muligvis andre af klubbens samarbejdspartnere, være til stede med gode tilbud.
Klubbens trænere Emma og Sille Tranberg – henholdsvis nr. 20 og 32 på den aktuelle singleliste i Danmark – stiller op på to baner og er klar til at slå med dem, som måtte ønske det eller til at blive udfordret, hvis nogen skulle have mod på det.
Klubbens boldmaskine er opsat på en bane, og der vil være mulighed for at få en instruktion i benyttelse af denne.
 13.50 – 15.50
Årets åbningsturnering afvikles.
Turneringen er for alle uanset spilerfaring, så man kan sagtens være med. 
16.00 Præmieoverrækkelse for åbningsturnering og tak for i dag

Vi håber at se rigtig mange af medlemmerne til årets Standerhejsning. 
Er man forhindret, så vil der umiddelbart efter Standerhejsningen blive lagt en ”Velkommen til sæsonen” på klubbens hjemmeside, så man kan læse om aktiviteter i den nye sæson samt se vinderne af klubmesterskaber, Sommertour samt årets junior.

[bookmark: _Toc447296206]Vil du give klubben en hånd – Nyt koncept for frivillige:
Bestyrelsen har mange ideer og planer, men de kan kun gennemføres, hvis vi får nogle hænder til at hjælpe med at realisere dem.
Bestyrelsen har fået DGI til at hjælpe med et koncept for frivillige til klubben. Projektet skal munde ud i et større overblik over opgaver til frivillige og hvor meget tid de eventuelt skal afsætte pr. opgave. Så vi forhåbentlig kan få nogle medlemmer til at melde sig, for at hjælpe bestyrelsen og klubben med diverse opgaver.
Har du tid og lyst til at hjælpe klubben, så kontakt Bestyrelsen for at tage en snak om hvad du kan hjælpe til med. 
Kontakt bestyrelsen: Klik her
Bestyrelsen arbejder på at få oprettet et område på hjemmesiden, hvor opgaver til frivillige, estimeret tidsforbrug pr. opgave og listning af de frivillige med navn, vil være tilgængeligt.
Herunder beder bestyrelsen om hjælp til opgaverne: husstandsomdeling af klubfolder og årets forårs arbejdsdag. Se mere om disse i de næste to punkter.
Hjælper mange til med lidt, så kan vi gøre Snekkersten Tennisklub endnu bedre.
[bookmark: _Toc447296207]KLUBBEN HAR BRUG FOR DIN HJÆLP
Uddeling af Hamlet- og Snekkersten tennisfoldere i April:
I 2016 markerer Helsingør kommune 400-året for Shakespeares død og 200-året for opførelser af Hamlet på Kronborg. I den anledning bliver der trykt en særudgave af Hamlet, som skal husstandsomdeles i hele kommunen.
Bestyrelsen har sagt ja til at hjælpe kommunen med at husstands-omdele Hamlet-foldere i April. Dette vil klubben modtage et mindre beløb til klubkassen for, og klubben får så mulighed for selv at vedlægge en brochure, som skal bruges til at hverve nye medlemmer.
Folderen skal omdeles i Snekkersten til ca. 2200 husstande i tidsrummet fra d. 10/4 til d. 23/4.
VIGTIGT!!! Vi har brug for en hjælpende hånd til dette. Så derfor håber vi, at I vil melde jer som frivillig til denne opgave. Jo flere vi er, jo hurtigere går det med at få dem omdelt.
Har I lyst til dette, så skriv en mail til: clausjacobsen@snekkerstentennis.dk senest fredag d. 8/4. I denne mail skal I skrive hvilket område/veje i Snekkersten I gerne vil hjælpe med uddelingen. I mailen skal I også skrive jeres mobilnummer, så vi kan få fat på jer.
Vi vil så stå for planlægningen med at opdele veje/områder imellem de mange frivillige der melder sig. De frivillige vil høre nærmere om afhentningssted af foldere senere.
Bestyrelsen håber, at der bakkes op om denne opgave fra medlemmerne, så vi forhåbentlig via denne kanal kan hverve flere medlemmer til klubben.
Venlig hilsen Stig, Claus og Ole


[bookmark: _Toc447296208]Arbejdsdag d. 9/4 kl. 9-12:
Kom ned i klubben og hjælp til med at få anlægget gjort klart til sæsonopstart. 
Der skal sættes net og vindnet op, borde og stole skal flyttes ud på terrassen, bænke skal stilles op på banerne, skilte skal sættes op og ellers skal der ryddes op på anlægget efter vinteren. 
Bestyrelsen har afsat dagen Lørdag d. 9. April fra kl. 9-12.
Bestyrelsen sørger for forfriskninger på dagen.
Vel mødt. Vi glæder os til at se mange medlemmer på dagen, hvor vi får anlægget gjort klar til sæsonen.

[bookmark: _Toc447296209]Nye medlemmer – Rabat på kontingent:
Husk at man fortsat kan få 20% rabet på kontingentet for 2017, hvis man skaffer et nyt medlem (må ikke have været medlem seneste 5 år) til klubben i 2016.
Nye medlemmer er velkomne d. 24 April allerede fra kl 11, hvor man kan blive indmeldt og høre om klubbens tilbud. Kender i nogen så send dem ned i klubben eller henvis til indmeldelse via hjemmesiden.

Med venlig hilsen
Bestyrelsen

